सादुलशहर की बेटी को श्रद्धांजलि, कई जगह कैंडल मार्च और मौन जुलूस निकाला
श्रीगंगानगर|सादुलशहर कीबच्ची की हत्या से जिलेभर में लोग आक्रोशित हैं। शुक्रवार को श्रीगंगानगर-हनुमानगढ़ सहित कई कस्बों में कैंडल मार्च निकाला गया। जिला मुख्यालय पर जनवादी महिला समिति एबीवीपी और आईडीपी ने अलग-अलग कार्यक्रम आयोजित कर दिवंगत बच्ची को श्रद्धांजलि दी और हत्यारे को फांसी की सजा की मांग की। रावलामंडी में कैंडल मार्च निकाला गया। अनूपगढ़ में शनिवार को कैंडल मार्च निकाला जाएगा। मारवाड़ी मंच ने सादुलशहर में 31 दिसंबर को होने वाले कार्यक्रम निरस्त कर दिए गए है।
सादुलशहर में मासूम के साथ हैवानियत करने के दोषी को सख्त सजा दिलाने के लिए इंडियन डेमोक्रेटिक पार्टी (आईडीपी) ने शुक्रवार को सदर थाने में ज्ञापन दिया। इससे पहले उन्होंने यूआईटी से लेकर सदर थाने तक मौन जुलूस निकाल कर मासूम को श्रद्धांजलि दी। आईडीपी के राजेश भारत ने बताया कि सरकार को इंटरनेट पर अश्लीलता परोसने वाली वेबसाइटों पर अंकुश लगाना चाहिए, क्योंकि यह सभ्य समाज के लिए सबसे ज्यादा हानिकारक हैं। साथ ही उन्होंने राष्ट्रपति के नाम ज्ञापन भेजकर मांग की कि नन्ही मासूम के साथ ऐसी हैवानियत की सारी हदें पार करने वाले को सख्त से सख्त सजा दी जाए।
दी गंगानगर ट्रेडर्स एसोसिएशन ने की निंदा
श्रीगगानगर. सादुलशहर में हुई बच्ची की हत्या के विरोध मौन जलुस निकालते आईडीपी के सदस्य।
श्रीगगानगर.बच्ची की हत्या के विरोध में कैंडल जलाकर श्रद्धाजंलि देते एबीवीपी के सदस्य।
hin_Deva hin_Deva hin_Deva hin_Deva hin_Deva hin_Deva